นายอนุทิน ชาญวีรกูล รองนายกฯ  และรมว.สาธารณสุข ให้สัมภาษณ์หลังประชุมคณะรัฐมนตรี กรณีที่โซเชียลวิจารณ์หญิงแต่งกายคล้ายพยาบาลจัดปาร์ตี้และดื่มเครื่องดื่มแอลกอฮอล์ในโรงพยาบาล จนถูกวิจารณ์เรื่องความเหมาะสมว่า เท่าที่ทราบเป็นพยาบาลของโรงพยาบาลเอกชน และมั่นใจว่าผู้บริหารของโรงพยาบาล คงตักเตือนเรื่องความเหมาะสม ซึ่งเหตุดังกล่าวอาจเป็นเรื่องของความคะนองเพราะเป็นวันปีใหม่ และยังไม่รู้ว่าดื่มหรือเปล่า อาจจะแค่นำมาโชว์ ส่วนบทลงโทษเป็นเรื่องของนายจ้าง เนื่องจากเป็นโรงพยาบาลเอกชน ผู้สื่อข่าวถามว่าสังคมวิจารณ์ถึงความเหมาะสม เพราะเหตุเกิดที่โรงพยาบาล นายอนุทิน กล่าวว่า หากเทียบกับโรงพยาบาลของรัฐ คงเทียบกันไม่ได้ เพราะโรงพยาบาลรัฐ เป็นสถานที่ราชการ และอยู่ระหว่างการปฎิบัติหน้าที่มีกฎเกณฑ์ว่า ห้ามดื่มสุรา และของมึนเมา แต่เรื่องนี้ไม่ใช่ประเด็น อย่าไปสร้างให้เป็นประเด็น
นายอนุทิน ชาญวีรกูล นายอนุทิน